
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1477 

6 Ιουνίου 2014 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης του οργανισμού του κοινω¬ 
φελούς ιδρύματος με την επωνυμία «Ίδρυμα Γεωρ- 
γίου και Δήμητρας Τσακάλου» που κυρώθηκε με 
το αριθ. 172/23-2-1982 π. δ. (ΦΕΚ 28 Α') και τροπο¬ 
ποιήθηκε με το από 18-5-1991 π. δ. (ΦΕΚ 384 Β'). 1 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ιδρυμα Παύλου 
και Ελισάβετ Παπαγιαννοπούλου» που κυρώθηκε με 
το αριθ. 611/11-7-1979 π.δ. (ΦΕΚ 181 Α') και τροποποι¬ 
ήθηκε με το από 29-8-1995 π.δ. (ΦΕΚ 760 Β'). 2 

Έγκριση τροποποίησης διατάξεων του οργανισμού 
του κοινωφελούς ιδρύματος με την επωνυμία «Κέ¬ 
ντρο Βοήθειας Νέων, Αλεξάνδρου και Άννης Γιαν- 
νακάκη» που κυρώθηκε με το αριθμ. 450/4-7-1975 
Π.δ/γμα (ΦΕΚ 144 Α'). 3 

ΑΠΟΦΑΣΕΙΣ 

Συμπλήρωση της υπ' αριθμ. Δ10Β1027032ΕΞ2014/1033 
(ΦΕΚ Β 328/13.02.2014) υπουργικής απόφασης περί 


απευθείας παραχώρησης, με αντάλλαγμα, του δι¬ 
καιώματος απλής χρήσης αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσι¬ 
μων ποταμών, στους Οργανισμούς Τοπικής Αυτο¬ 
διοίκησης (Ο.Τ.Α.) Α' βαθμού. 4 

Καθορισμός ημερών κίνησης εκτός έδρας πυροσβε¬ 
στών πενταετούς υποχρέωσης. 5 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ίδρυμα Γεωργίου 
και Δήμητρας Τσακάλου» που κυρώθηκε με το αριθ. 
172/23-2-1982 π. δ. (ΦΕΚ 28 Α') και τροποποιήθηκε με 
το από 18-5-1991 π. δ. (ΦΕΚ 384 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) των αριθ. 72705/13-5-1981 και 
73230/7-9-1981 πράξεων του συμβολαιογράφου Αθηνών 


Ευάγγελου Σ. Κατσανού, με τις οποίες ο Γεώργιος Β. 
Τσάκαλος και η Δήμητρα συζ. Γεωργ. Τσακάλου σύ¬ 
στησαν κοινωφελές ίδρυμα με την επωνυμία «Ιδρυμα 
Γεωργίου και Δήμητρας Τσακάλου», β) του αριθ. 172/ 
23-2-1982 π. δ. (ΦΕΚ 28 Α') με το οποίο εγκρίθηκε η 
σύσταση του ως άνω Ιδρύματος και κυρώθηκε ο οργα¬ 
νισμός του, ο οποίος στη συνέχεια τροποποιήθηκε με 
το από 18-5-1991 π. δ. (ΦΕΚ 384 Β'), δ) των 52 παρ. 1 και 
51 παρ. 1 του Ν. 4182/2013 (ΦΕΚ 185 Α') και ε) του άρθρου 
110 του Αστικού Κώδικα. 

2. Το από 27-11 -2013 πρακτικό συνεδρίασης του Δι¬ 
οικητικού Συμβουλίου του Ιδρύματος. 

3. Την αριθ. Δ6Α1104503ΕΞ2011/21-7-2011 (ΦΕΚ 1670 Β') 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών αναφορι¬ 
κά με την έναρξη λειτουργίας της Γ ενικής Γ ραμματείας 
Δημόσιας Περιουσίας. 

4. Την αριθ. οικ.22365/97/5-7-2013 (ΦΕΚ 1667 Β') από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας αναφορικά με την 
ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας. 

Με πρόταση των Υπουργών Οικονομικών, Παιδείας και 
Θρησκευμάτων και του Υφυπουργού Εργασίας, Κοινω¬ 
νικής Ασφάλισης και Πρόνοιας αποφασίζουμε: 

Άρθρο μόνο 

Εγκρίνουμε την τροποποίηση του άρθρου 4 (Σκοπός) 
του οργανισμού του κοινωφελούς ιδρύματος με την 
επωνυμία «Ίδρυμα Γεωργίου και Δήμητρας Τσακάλου» 
ως ακολούθως: 

1. Το ίδρυμα διοικείται από επταμελές Διοικητικό Συμ¬ 
βούλιο που αποτελείται από τους: 

α) Κωνσταντίνο Καλύβα του Πέτρου 
β) Γεώργιο Δημόπουλο του Χρήστου 
γ) Ηλία Αποσκίτη του Χαράλαμπου 
δ) Δημήτριο Βάρδα του Κωνσταντίνου 
ε) Δημήτριο Τσούνη του Θεοδώρου 
στ) Δύο μέλη που θα εκλεγούν από τα υπόλοιπα μέλη 
του Διοικητικού Συμβουλίου. 

2. Από τα μέλη του Διοικητικού Συμβουλίου ορίζονται 
με πράξη του και μετά από ψηφοφορία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου μέλους του Διοικητικού Συμβουλίου, 

διορίζεται αντικαταστάτης του με απόφαση των υπο¬ 
λοίπων μελών σύμφωνα με τις διατάξεις του άρθρου 
19 του Ν. 4182/2013, ο οποίος πρέπει να είναι άριστος 
και να διακρίνεται για το ενδιαφέρον του για το'Ιδρυμα 
και την γενέτειρα των ιδρυτών Κοντοβάζαινα Αρκαδίας. 

4. Το Διοικητικό Συμβούλιο συνεδριάζει όταν παρίστα- 
ται ανάγκη ή κάθε φορά που θα το ζητήσει ο Πρόεδρος 
ή τρία τουλάχιστον μέλη αυτού με γραπτή αίτηση προς 
τον Πρόεδρο, πάντοτε όμως μετά από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
παρίστανται ή εκπροσωπούνται τέσσερα τουλάχιστον 
από τα μέλη του. Μέλος του Διοικητικού Συμβουλίου δεν 
μπορεί να εκπροσωπήσει περισσότερα από ένα μέλη 
αυτού. Μεταξύ των παρόντων πρέπει να είναι υποχρε¬ 
ωτικά ο Πρόεδρος ή ο νόμιμος αναπληρωτής του. Οι 
αποφάσεις του Διοικητικού Συμβουλίου λαμβάνονται 
κατά πλειοψηφία και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

6. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συ¬ 
νεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παρ. 3 του παρόντος άρθρου. 

7. Για τις συνεδριάσεις του Διοικητικού Συμβουλίου τη¬ 
ρούντο: λεπτομερή πρακτικά, στα οποία καταχωρούνται 
όλες οι λαμβανόμενες αποφάσεις, αναγραφόμενης και 
της γνώμης των τυχόν διαφωνούντων μελών. Τα πρακτι¬ 
κά υπογράφονται από όλα τα παριστάμενα μέλη του Δ. Σ. 

8. Τα μέλη του Διοικητικού Συμβουλίου παρέχουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικά έξοδα για την εκτέλεση υπηρεσίας του ιδρύματος 
μετά από έγκριση του Διοικητικού Συμβουλίου και την 
προσκόμιση των νόμιμων παραστατικών. 

Στους Υπουργούς Οικονομικών, Παιδείας και Θρη¬ 
σκευμάτων και Εργασίας, Κοινωνικής Ασφάλισης και 
Πρόνοιας αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 29 Μόΐου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 
-♦- 

( 2 ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ιδρυμα Παύλου και 
Ελισάβετ Παπαγιαννοπούλου» που κυρώθηκε με το 
αριθ. 611/11-7-1979 π.δ. (ΦΕΚ 181 Α') και τροποποιήθη¬ 
κε με το από 29-8-1995 π.δ. (ΦΕΚ 760 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της αριθ. 1115/22-3-2002 πράξης της 
συμβ/φου Πειραιά Παρασκευής Δασκαλάκη του Ελευθερίου 
συζύγου Θεμιστοκλή Παπασωτηρίου, η οποία συμπληρώθη¬ 
κε και τροποποιήθηκε με την 1180/4-11-2002 πράξη της ίδιας 
συμ/φου, με την οποία η Ελισσάβετ Παπαγιαννοπούλου του 


Θεοδώρου σύστησε κοινωφελές ίδρυμα με την επωνυμία 
«Ιδρυμα Παύλου και Ελισάβετ Παπαγιαννοπούλου», β) του 
από 9-9-2003 π.δ. (ΦΕΚ1346 Β'), με το οποίο εγκρίθηκε η σύ¬ 
σταση του ως άνω Ιδρύματος και κυρώθηκε ο οργανισμός 
διοίκησης και διαχείρισης αυτού, ο οποίος στη συνέχεια 
τροποποιήθηκε με το από 18-7-2006 π.δ. (ΦΕΚ 1153 Β), δ) του 
άρθρο 98 παρ. 2 του α.ν 2039/39, ε) των άρθρων 52 παρ. 1, 
51 παρ. 1 και 82 παρ. 1 εδάφιο γ' του ν. 4182/2013 (ΦΕΚ 185 
Α'), στ) του άρθρου 101 του Εισαγωγικού Νόμου του Αστικού 
Κώδικα και ζ) του άρθρου 110 του Αστικού Κώδικα. 

2. Το από 7-2-2011 πρακτικό συνεδρίασης του Διοικη¬ 
τικού Συμβουλίου του Ιδρύματος. 

3. Την αριθ. 6860/18-5-2011 πράξη της συμβ/φου Πει¬ 
ραιά Κων/νας Παναγιώτη Τσιούρη. 

4. Την αριθ. 15/30-10-2013 γνωμοδότηση του Συμβου¬ 
λίου Εθνικών Κληροδοτημάτων. 

5. Την αριθ. Δ6Α 1104503 ΕΞ 2011/21-7-2011 (ΦΕΚ 1670 Β') 
απόφαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών αναφορι¬ 
κά με την έναρξη λειτουργίας της Γ ενικής Γ ραμματείας 
Δημόσιας Περιουσίας. 

Με πρόταση του Υπουργού Οικονομικών και του 
Υπουργού Παιδείας και Θρησκευμάτων αποφασίζουμε: 

Άρθρο μόνο 

Εγκρίνουμε την τροποποίηση της παρ. 1 και της περί¬ 
πτωσης β' της παρ. 2 του άρθρου 3 του οργανισμού του 
κοινωφελούς ιδρύματος με την επωνυμία «Ιδρυμα Παύ¬ 
λου και Ελισάβετ Παπαγιαννοπούλου» ως ακολούθως: 

α) Η παράγραφο 1 αντικαθίσταται ως εξής: 

Περιουσία του ιδρύματος αποτελούν το ποσό των 
εκατόν πενήντα χιλιάδων ευρώ (150.000 €) από το αρχι¬ 
κό ποσό των τριακοσίων χιλιάδων ευρώ (300.000 €), το 
οποίο προσέφερε η ιδρύτρια Ελισσάβετ Παπαγιαννο- 
πούλου και το οποίο ποσό των εκατόν πενήντα χιλιάδων 
ευρώ (150.000 €) θα παραμείνει αναλλοίωτο καθ’ όλη τη 
διάρκεια λειτουργίας του ιδρύματος. 

β) Η περίπτωση β' της παραγράφου 2 αντικαθίσταται 
ως εξής: 

Οι τόκοι από τις καταθέσεις σε Τράπεζες ή άλλους 
Πιστωτικούς Οργανισμούς του ποσού των ευρώ εκα¬ 
τόν πενήντα χιλιάδων (150.000 €) που αποδεσμεύτηκε 
από το αρχικό ποσό των ευρώ τριακοσίων χιλιάδων 
(300.000 €) και το κεφάλαιο του οποίου θα μπορεί να 
συμπληρώνει το απαιτούμενο ποσό των υποτροφιών σε 
περίπτωση που δεν αρκούν οι τόκοι και τα εισοδήματα 
τόσο του αναλλοίωτου ποσού των ευρώ εκατόν πενήντα 
χιλιάδων (150.000 €) όσο και του ποσού των ευρώ εκα¬ 
τόν πενήντα χιλιάδων (150.000 €) που αποδεσμεύτηκε 
από το αρχικό ποσό των ευρώ τριακοσίων χιλιάδων 
(300.000 €) και άλλων τυχόν εισφορών που θα έχουν 
γίνει από τρίτους. 

Στους Υπουργούς Οικονομικών και Παιδείας και θρη¬ 
σκευμάτων αναθέτουμε την δημοσίευση και εκτέλεση 
του παρόντος Διατάγματος. 

Αθήνα, 29 Μαίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

(3) 

Έγκριση τροποποίησης διατάξεων του οργανισμού 
του κοινωφελούς ιδρύματος με την επωνυμία «Κέ¬ 
ντρο Βοήθειας Νέων, Αλεξάνδρου και Άννης Γιαν- 
νακάκη» που κυρώθηκε με το αριθμ. 450/4-7-1975 
Π.δ/γμα (ΦΕΚ 144 Α') 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 25-4-1966 ιδιόγραφης δια¬ 
θήκης του Αλεξάνδρου Γιαννακάκη που δημοσιεύτηκε 
από το Πρωτοδικείο Χανιών με το αριθμ. 119/1973 πρα¬ 
κτικό του, β) του αριθμ. 450/4-7-1975 Π.Δ/τος (ΦΕΚ 144 
Α' ) με το οποίο εγκρίθηκε η σύστασή ιδρύματος με 
την επωνυμία «Κέντρο Βοήθειας Νέων, Αλεξάνδρου και 
Αννης Γιάννακάκη» και κυρώθηκε ο Οργανισμός του, γ) 
των άρθρων 51 και 52 του Ν. 4182/2013 (ΦΕΚ 185 Α'), δ) 
του άρθρου 101 του Εισαγωγικού νόμου του Αστικού 
Κώδικα και ε) του άρθρου 110 του Αστικού Κώδικα. 

2. Το αριθμ. 115/15-2-2013 έγγραφο του Γραφείου Εθνι¬ 
κών Κληροδοτημάτων της Αποκεντρωμένης Διοίκησης 
Κρήτης, το αριθμ. 45/3-6-2013 έγγραφο του Ιδρύματος 
και τα αριθμ. 1/17-1-2013 και 2/3-6-2013 πρακτικά της 
Διοικητικής Επιτροπής του Ιδρύματος. 

3. Η αριθμ. 1780/2012 απόφαση του Εφετείου Αθηνών. 

4. Την αριθμ. 14/23-10-2013 γνωμοδότηση του Συμβου¬ 
λίου Εθνικών Κληροδοτημάτων. 

5. Την αριθμ. Δ6Α1104503 ΕΞ 2011/21-7-2011 (ΦΕΚ 1670 
Β') κοινή απόφαση των Υπουργών Διοικητικής Μεταρ¬ 
ρύθμισης και Ηλεκτρονικής Διακυβέρνησης και Οικονο¬ 
μικών περί έναρξης της λειτουργίας της Γ ενικής Γ ραμ- 
ματείας Δημόσιας Περιουσίας. 

6. Την αριθμ. οικ. 22365/97/5-7-2013 (ΦΕΚ 1667 Β') από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Πρόνοιας σχετικά με την 
ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Πρόνοιας Βασίλειο Κεγκέ- 
ρογλου. 

Με πρόταση των Υπουργών Οικονομικών, Παιδείας και 
Θρησκευμάτων και του Υφυπουργού Εργασίας, Κοινω¬ 
νικής Ασφάλισης και Πρόνοιας, αποφασίζουμε: 

Άρθρο μόνο 

Εγκρίνουμε την τροποποίηση των άρθρων 2, 5 και 6 
του Οργανισμού του Ιδρύματος με την επωνυμία «Κέ¬ 
ντρο Βοήθειας Νέων, Αλεξάνδρου και Αννης Γιαννακά- 
κη», όπως αποφασίστηκε με τα αριθμ. 1/17-1-2013 και 
2/3-6-2013 πρακτικά του Διοικητικού Συμβουλίου του 
Ιδρύματος και μετά την αριθμ. 14/23-10-2013 γνωμοδό¬ 
τηση του Συμβουλίου Εθνικών Κληροδοτημάτων, ως 
κατωτέρω: 

- Το άρθρο 2 (Σκοπός) του Ιδρύματος τροποποιείται 
και διαμορφώνεται ως εξής: 

«Σκοπός του ιδρύματος είναι η εκ των εισοδημάτων 
της περιουσίας αυτού: α) παροχή υποτροφιών σε οι¬ 
κονομικά αδύνατους νέους και νέες που κατάγονται 
είτε από πατέρα είτε από μητέρα από τα Δημοτικά 
Διαμερίσματα του τέως Δήμου Ινναχωρίου, ήτοι, Βάθης, 
Κεφαλιού, Παπαδιανών, Περιβολίων, Αμυγδαλοκεφαλίου, 
Κάμπου,Έλους, Βλάτους και Στροβλών και με προτεραι¬ 
ότητα στους καταγόμενους από τις πρώην κοινότητες 
Βάθης Κεφαλιού και Περιβολίων Κισάμου για σπουδές 


δευτεροβάθμιας και τριτοβάθμιας εκπαίδευσης στην 
ημεδαπή ως και για μεταπτυχιακές σπουδές στην ημε¬ 
δαπή ή την αλλοδαπή διάρκειας έως δυο ετών, εφόσον 
η κατοικία τους δεν βρίσκεται στην έδρα των σπουδών 
τους, β) παροχή βοηθήματος (χρηματικό ή σε είδος) σε 
αποδεδειγμένα οικονομικά αδύνατα ή ορφανά είτε εκ 
μητρός είτε εκ πατρός κορίτσια που παντρεύονται και 
κατάγονται από τα δημοτικά διαμερίσματα του τέως 
Δήμου Ινναχωρίου. Προτεραιότητα θα δίνεται στα κα¬ 
ταγόμενα από την πρώην κοινότητα Βάθης και σε πε¬ 
ρίπτωση ελλείψεως σε κορίτσια που κατοικούν στις 
πρώην κοινότητες Κεφαλιού και Περιβολίων Κισάμου, 
γ) δημιουργία βιβλιοθήκης και αναγνωστήριου σε οποία 
περιοχή του τέως δήμου Ινναχωρίου λειτουργεί σχολική 
μονάδα. Αλλως και σε περίπτωση που δεν λειτουργεί 
σχολική μονάδα στην εδαφική περιφέρεια του τέως 
δήμου Ινναχωρίου, σε όποιο δημοτικό διαμέρισμα αυ¬ 
τού έχει περισσότερο πληθυσμό και αναλογία σε νέους 
που κατοικούν σ’ αυτό, και δ) ή ίδρυση και λειτουργία 
οικοκυρικής Σχολής στην οικία του διαθέτου στην Βάθη 
Χανιών.» 

- Στο τέλος του άρθρου 5 (Τρόπος λειτουργίας Επι¬ 
τροπής) προστίθεται η παρ.8, η οποία θα αναφέρει τα 
εξής: 

«Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. Επίσης 
δικαιούνται οδοιπορικών εξόδων για την μία τακτική 
προβλεπόμενη συνεδρίαση κατ’ έτος και άλλες τρεις 
έκτακτες το πολύ κατ’ έτος εφόσον παρίστανται και 
προσκομίζουν τα απαραίτητα δικαιολογητικά». 

- Στο τέλος του άρθρου 6 (Αρμοδιότητες Επιτροπής) 
προστίθεται η περίπτωση (ε) η οποία θα αναφέρει τα 
εξής: 

«Αποφασίζει την πρόσληψη του αναγκαίου προσωπι¬ 
κού του ιδρύματος εφόσον τούτο κρίνεται αναγκαίο, με 
την προϋπόθεση όμως ότι υπάρχει αντίστοιχη πίστωση 
στον εγκεκριμένο προϋπολογισμό του. Προσδιορίζει 
τα δικαιώματα, τις υποχρεώσεις και τα ειδικότερα κα¬ 
θήκοντα του παραπάνω προσωπικού, καθώς και την 
αμοιβή του, σύμφωνα με τους όρους των συλλογικών 
συμβάσεων εργασίας και τις διατάξεις, γενικότερα, της 
εργατικής νομοθεσίας.» 

- Όπου αναφέρεται η λέξη «προίκιση» αντικαθίσταται 
με τη φράση «οικονομικό βοήθημα γάμου». 

Στους Υπουργούς Οικονομικών, Παιδείας και Θρη¬ 
σκευμάτων και Εργασίας, Κοινωνικής Ασφάλισης και 
Πρόνοιας αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 29 Μόίου 2014 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΒΑΣΙΛΕΙΟΣ ΚΕΓΚΕΡΟΓΛΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθ. Δ10Β 0005802 ΕΞ2014 3642 (4) 

Συμπλήρωση της υπ’ αριθμ. Δ10Β1027032ΕΞ2014/1033 
(ΦΕΚ Β 328/13.02.2014) υπουργικής απόφασης περί 
απευθείας παραχώρησης, με αντάλλαγμα, του δι¬ 
καιώματος απλής χρήσης αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών, στους Οργανισμούς Τοπικής Αυτοδιοίκη¬ 
σης (Ο.Τ.Α.) Α' βαθμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 2971/2001 (285 Α') «Αιγιαλός, πα¬ 
ραλία και άλλες διατάξεις» και ειδικότερα τις διατάξεις 
των άρθρων 2,13,15 και 31 αυτού, ως ισχύουν. 

2. Τις διατάξεις του άρθρου 30 και επομένων του Δ/ 
τος της 11/12-11-1929 (399 Α') «Περί Διοικήσεως Δημοσίων 
Κτημάτων». 

3. Τ ις διατάξεις του άρθρου 7 του π.δ. 23/2000 (18 Α'). 

4. Τις διατάξεις του π.δ. 551/1988 (259 Α') «Οργάνωση 
Νομαρχιών - Οργάνωση Οικονομικών Υπηρεσιών». 

5. Τις διατάξεις του π.δ. 86/2012 (141 Α') «Διορισμός 
Υπουργών, Αναπληρωτών Υπουργών και Υφυπουργών». 

6. Το π.δ. 90/2012 (14 Α') περί «Διορισμού του Ιωάννη 
Στουρνάρα του Αθανασίου στη θέση του Υπουργού 
Οικονομικών.» 

7. Την υπ’ αριθμ. Δ6Α 1104503 ΕΞ/2011 (1670 Β') από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών περί 
<Έναρξης Λειτουργίας της Γενικής Γραμματείας Δημό¬ 
σιας Περιουσίας». 

8. Την υπ’ αριθμ. 1052758/1451/Β 0 010/10-4-2012 απόφαση 
των Υπουργών Οικονομικών και Εσωτερικών (Β' 1411). 

9. Την αναγκαιότητα ενιαίας, πειθαρχημένης και απο¬ 
τελεσματικής διαχείρισης, αλλά και προστασίας των 
κοινόχρηστων χώρων του αιγιαλού, παραλίας, όχθης 
και παρόχθιας ζώνης μεγάλων λιμνών και πλεύσιμων 
ποταμών και καλύτερης αξιοποίησής τους. 

10. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Στη παράγραφο 4 του άρθρου 14 της υπ’ αριθμ. 
Δ10Β1027032ΕΞ2014/1033 (ΦΕΚ Β 328/13.2.2014) υπουρ¬ 
γικής απόφασης περί απευθείας παραχώρησης, με 
αντάλλαγμα, του δικαιώματος απλής χρήσης αιγιαλού, 
παραλίας, όχθης και παρόχθιας ζώνης μεγάλων λιμνών 
προστίθεται εδάφιο ως εξής: 

«Ειδικά για τις περιπτώσεις του άρθρου 5 της παρού¬ 
σας, οι συμβάσεις απευθείας παραχώρησης θα συνά- 
πτονται από την οικεία Κτηματική από την 30ή Ιουνίου 
2014.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2014 

οι υπουργοί 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΙΩΑΝΝΗΣ ΣΤΟΥΡΝΑΡΑΣ ΙΩΑΝΝΗΣ ΜΙΧΕΛΑΚΗΣ 


Αριθμ. 2/40146/0022 (5) 

Καθορισμός ημερών κίνησης εκτός έδρας πυροσβε¬ 
στών πενταετούς υποχρέωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τ ις διατάξεις: 

1.1. Του άρθρου 2 παρ. 3 του Ν. 2685/1999 (ΦΕΚ 35 Α'/ 
18-2-1999) «Κάλυψη δαπανών μετακινουμένων υπαλλή¬ 
λων εντός και εκτός Επικράτειας και άλλες διατάξεις», 
όπως έχει τροποποιηθεί και ισχύει. 

1.2. Του άρθρου 9 του Ν. 3833/2010 (ΦΕΚ 40 Α'/15-3-2010), 
όπως τροποποιήθηκε με την παρ. 3 του άρθρου 27 του 
Ν. 4024/2011 (ΦΕΚ 226 Α'/27-10-2011). 

1.3. Του Ν. 2612/1998 (ΦΕΚ 112 Α'/25-5-1998) «Ανάθεση 
της δασοπυρόσβεσης στο Πυροσβεστικό Σώμα και άλ¬ 
λες διατάξεις». 

1.4. Του άρθρου 90 του π.δ. 63/2005 (ΦΕΚ 98 Α'/22-4-2005) 
«Κωδικοποίηση της νομοθεσίας για την Κυβέρνηση και τα 
κυβερνητικά όργανα». 

1.5. Του άρθρου 21 π.δ. 8/1991 (ΦΕΚ 5 Α'/17-1-1991) όπως 
κωδικοποιήθηκαν με εκείνες του π.δ. 210/1992 (ΦΕΚ 99 
Α'/16-6-92) «Κωδικοποίηση διατάξεων π.δ. του Κανονι¬ 
σμού Εσωτερικής Υπηρεσίας του Π.Σ.» 

2. Την αριθμ. Υ48 (ΦΕΚ 2105 Β'/09-07-2012) απόφαση 
του Πρωθυπουργού περί καθορισμού αρμοδιοτήτων του 
Αναπληρωτή Υπουργού Οικονομικών Χρήστου Στάίκούρα. 

3. Την υπ’ αριθμ. ΔΙΠΠ/ΦΈΓΚΡ. 12/33/οικ. 13901/ 
14-07-2011 απόφαση της Τριμελούς εξ Υπουργών Επι¬ 
τροπής της παραγράφου 1 άρθρου 2 της Π.Υ.Σ. 33/06, 
με την οποία εγκρίθηκε η πρόσληψη 4.000 πυροσβε¬ 
στών πενταετούς υποχρέωσης με σύμβαση εργασίας 
δημοσίου δικαίου για πενταετή θητεία για το έτος 2012. 

4. Την ανάγκη μετακίνησης των πυροσβεστών πε¬ 
νταετούς υποχρέωσης για εκτέλεση υπηρεσίας, εκτός 
έδρας, για την αντιμετώπιση εκτάκτων γεγονότων όπως 
κατάσβεση πυρκαγιών στα δάση, για επιτήρηση δασικών 
περιοχών κ.λπ. 

5. Το γεγονός ότι η δαπάνη που θα προκληθεί από 
την εκτός έδρας μετακίνηση των προαναφερομένων για 
εκτέλεση υπηρεσίας θ’ ανέλθει στο ποσό των 763.589,17 € 
και θα βαρύνει την πίστωση του Υπουργείου Δημόσιας 
Τάξης και Προστασίας του Πολίτη/Αρχηγείο Πυροσβεστι¬ 
κού Σώματος υπό Κ.Α.Ε. 0716 του Ε.Φ. 43-120 οικονομικού 
έτους 2014, αποφασίζουμε: 

1. Καθορίζουμε τον αριθμό των επιτρεπομένων ημερών 
εκτός έδρας κατ’ ανώτατο όριο σε τριάντα δυο (32) για 
κάθε έναν από τους 3.950 πυροσβέστες πενταετούς 
υποχρέωσης του Πυροσβεστικού Σώματος που έχουν 
προσληφθεί κατά τις διατάξεις του Ν. 3938/2011 όπως 
τροποποιήθηκε και ισχύει, με σύμβαση εργασίας δη¬ 
μοσίου δικαίου επί πενταετή θητεία για το έτος 2014. 

2. Η ισχύς της παρούσας απόφασης αρχίζει από την 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιουνίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΟΙΚΟΝΟΜΙΚΩΝ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΧΡΗΣΤΟΣ ΣΤΑΪΚΟΥΡΑΣ ΝΙΚΟΛΑΟΣ-ΓΕΩΡΓΙΟΣ ΔΕΝΔΙΑΣ 

